61969J0009
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 10ης Ιουλίου 1969 (
*1
)
Αντικείμενο της υποθέσεως:
Ερμηνεία των άρθρων 188, δεύτερη παράγραφος και 151 της Συνθήκης περί Ιδρύσεως της Ευρωπαϊκής Κοινότητος Ατομικής Ενεργείας.
Διατακτικό της αποφάσεως:
Η ενάσκηση των καθηκόντων κατά την έννοια του άρθρου 188, δεύτερη παράγραφος, της Συνθήκης ΕΚΑΕ δεν περιλαμβάνει, καταρχήν, τη χρησιμοποίηση από υπάλληλο της Κοινότητας του ιδιωτικού του αυτοκινήτου κατά την εκτέλεση της υπηρεσίας του.
Πρόταση του γενικού εισαγγελέα:
Πρότεινε να δοθεί η απάντηση ότι:
1.
Για την εφαρμογή του άρθρου 188, δεύτερη παράγραφος της Συνθήκης ΕΚΑΕ, ένας υπάλληλος πρέπει να θεωρηθεί ότι ενεργεί «κατά την ενάσκηση των καθηκόντων του», όταν υφίσταται εσωτερικός και άμεσος δεσμός μεταξύ της ζημιογόνου συμπεριφοράς που του αποδίδεται και των καθηκόντων του.
Ατύχημα που προκάλεσε υπάλληλος χρησιμοποιώντας το ιδιωτικό του αυτοκίνητο για υπηρεσιακές μετακινήσεις δεν πληροί, πλην εξαιρετικών περιστάσεων, την προϋπόθεση αυτή και δεν μπορεί να γεννήσει ευθύνη της Κοινότητας.
2.
Όταν προκαλείται ζημία από πράξη που πραγματοποιείται κατά την ενάσκηση των καθηκόντων του υπαλλήλου, η Κοινότητα ευθύνεται, μόνη αυτή, σε αποκατάσταση έναντι των τρίτων, επιφυλασσομένου του δικαιώματός της να στραφεί, ενδεχομένως, αναγωγικά κατά του υπαλλήλου εντός των ορίων και υπό τις προϋποθέσεις που προβλέπει το άρθρο 22 του Κανονισμού Υπηρεσιακής Καταστάσεως.
Στην αντίθετη περίπτωση ευθύνεται μόνον ο υπάλληλος, και μάλιστα ενώπιον των αρμοδίων εθνικών δικαστηρίων.
3.
Η αγωγή αποζημιώσεως του ζημιωθέντος κατά του υπαλλήλου και του ασφαλιστή του εκφεύγει εξ ολοκλήρου του κοινοτικού δικαίου.
(
*1
)	Γλώσσα διαδικασίας: η γαλλική.